En rigtig mand drikker Cognac – en rigtig Prinsgemal blander sin egen Cognac - My-Pleasure.dk
Home Bobler	En rigtig mand drikker Cognac – en rigtig Prinsgemal blander sin egen Cognac
written by Nicolai Klingenberg 19. november 2010
Lad det være sagt med det samme: Det her indlæg er det mest royale og eksklusive til dato. Hans Kongelige Højhed Prinsgemalen signerede i onsdags ti flasker topeksklusiv Braastad Cognac. Der er tappet 100 flasker – og de er endnu ikke til salg. Det er ikke uden stolthed, at jeg – som den første i verden – kan sætte en flaske på højkant. Signeret naturligvis. Tilmeld dig nyhedsbrevet eller Facebook siden – og du er med.
Smukke lokaler og spændte gæster.
Inden jeg kaster mig over årets flotteste konkurrence, spoler vi lige tiden to dage tilbage:
Der var virkelig lagt i ovnen til en formen komsammen med id-fremvisning og vigtigliste i døren. Årsagen? Sélection Royale du Prince Consort de Danmark. En eksklusiv cognac, som H.K.H Prinsgemalen har været med til at forme – eller sammensætte om du vil.
Braastad Séléction Royal - få eksemplarer af de kommende 500.
Arrangementet fandt sted på Den Franske Ambassade i svært smukke omgivelser. Der var fornem præsentation af Richard Braastad, der tilhører 3. generation af Braastad familien – en lun og venlig mand, der ved alt, hvad der skal vides om Cognac. Og hvordan den fremstilles.
Prinsgemalen ankommer, alle rejser sig og et inferno af blitzlys bader journalister, Prins Henrik og pindemadderne. Et par spørgsmål bliver besvaret med levemandscharme og ditto humor fra Prinsgemalen: ”Jeg ryger jo ikke længere, men i gamle dage nød jeg gerne en cigar til min Cognac”. Begejstret journalist: ”Hvilken cigar, Deres Kongelige Højhed?”. ”Åh, det husker jeg ikke helt – men det var min onkel Fidel, der sendte mig dem, ha-ha-ha!”
Tid til signering af flaskerne. Ti stykker er det blevet til. Og der kommer ikke flere. Fem ryger på auktion hos Bruun Rasmussen den 9.12.2010, men ikke mit eksemplar. Det går til en svært heldig læser. Der er i øvrigt kun fremstillet Cognac til 500 flasker – og der er pt. kun tappet 100 flasker.
Der signeres - et af de ti eksemplarer.
Og herunder i live:
Cognacen har nummer 007 (hvad ellers?), og du finder den altså kun herinde. Og hvad skal du så gøre for at deltage i lodtrækningen? Du skal blot tilmelde dig bloggens nyhedsbrev her eller Facebook-gruppen, som du finder her. Og gerne begge dele. Der trækkes lod blandt de tilmeldte inden juleaften.
H.K.H. Prinsgemalen har i sine yngre år drukket Cognac med soda, da han opholdt sig i Asien, hvor den komi på ingen måde er usædvanlig.
Thomas Karberg, der er femte generation i familiefirmaet Hans Just A/S, takkede pænt for fremmøde med lige dele gammel skole og gentlemanattitude – han og broderen Peter Karberg har drevet virksomheden med stor succes i 13 år, og det er netop familevirksomheden, der har Braastad Cognac i sortimentet.
Thomas Karberg, H.K.H. Prinsgemalen, den franske ambassadør Véronique Bujon-Barré og Richard Braastad.
Kort om Sélection Royale du Prince Consort de Danemark:
Hans Kongelige Højhed Prins Henrik har i samarbejde med Richard Braastad fra cognachuset Braastad håndplukket de bedste eau de vie’er og skabt en personlig og eksklusiv cognac, Braastad Séléction Royal. De fem første, nummererede aftapninger af Braastad Séléction Royal vil blive solgt på Bruun Rasmussens Auktioner. Overskuddet går til Hans Kongelige Højhed Prins Henriks Fond, som blandt andet støtter kulturelle formål og fransk-danske alliancer. Jeg smagte den royale Cognac. Forvent langt mere raffinement, lagring og kraft sammenlignet med en mere normal VS’er. Meget kort fortalt.
En rigtig mand drikker Cognac – en rigtig Prinsgemal blander sin egen Cognac was last modified: januar 9th, 2011 by Nicolai Klingenberg
Braastad CognacBraastad SÃ©lÃ©ction Royalden franske ambassadÃ¸rDen Franske AmbassadefeaturedH.K.H. PrinsgemalenHans Just A/SHKH Prinsgemalenlimiteret cognacPrins HenrikPrins Henrik cognacRichard BraastadSÃ©lection Royale du Prince Consort de DanmarkThomas KarbergVÃ©ronique Bujon-BarrÃ©
Den skal jeg vinde 😀
Jeg fornemmer allerede en heftig interesse – ikke kun fra dig, Windeballe. 🙂
Gi’ mig, gi’ mig, gi’ mig… Prinsgemalen er fantastisk 😀
Enig – han er en levemand af kaliber!
Og hvordan lykkedes det dig så lige at få fingrende i dén flaske, tænker man så :o) Fremragende blog, i øvrigt.
Tak Ulrik – det glæder mig, du kan lide, hvad du læser. :O) Præmien blev en realitet via gode forbindelser… 🙂
Overordentlig flot præmie!
Haps 😉
Uha det glæder jeg mig til…! Især nu hvor vi går den kolde tid imøde… Kan mærke jeg kommer til at ligge søvnløs..:-(
@Kasper & Stefan: Gode ord – tak for det! Hvis det ikke bliver denne, er der jo stadig mulighed for at få en “Prinsegemal Cognac” – uden signatur.. ;O)
http://www.bruun-rasmussen.dk/search.do?pg=1&q=cognac&iid=300351792&mode=detail
Her linket til auktionen på Brunn Rasmussen.
Bare uden billede 🙁
Tak for det – det bliver spændende at se, hvad de ryger op i…
En drøm her i den mørke tid har man vel nok lov til at tænke sig til.Flaskens indhold skal nydes i en varm stue,med sine bedste venner.En moden kvinde på 59 har vel også lov til at værer med.
@Annie: Modne kvinder og ditto Cognac er et perfekt match. Velkommen til. Og tak for kommentar! 🙂
Mmm, den dér – den vinder jeg lige for næsen af d’Herrer 😉
… og den Dame 😀
@Ulla: Lykken står den kække bi, som det vist hedder… 🙂
Spændingen stiger…:-/
Er den vundet?
Vil meget gerne vinde. Har netop købt en usigneret af slagsen til min forlovede. Den skal drikkes.
Den signerede, skal gemmes 🙂
(hvis jeg vinder, vil jeg meget gerne forære den væk den 18. januar)
@Caroline: Vinderen er desværre trukket – det skete den 22. december. Det var Lars Houmark, der løb af med præmien. Du kan i øvrigt følge med på Facebook via linket her:
http://www.facebook.com/pages/My-Pleasuredk/338026222800
Og tillykke med din egen version! :O)
Er det noe som har denne til salgs, venligst kontakt meg på email: nort_no@hotmail.com